INTÉZMÉNYAKKREDITÁCIÓ

ÖNÉRTÉKELÉSI ÚTMUTATÓ - MONITOR ELJÁRÁSHOZ

MAGYAR FELSŐOKTATÁSI AKKREDITÁCIÓS BIZOTTSÁG

2022

**Tartalomjegyzék**

[1. BEVEZETŐ 2](#_Toc100346387)

[MONITOR ELJÁRÁS CÉLJA 2](#_Toc100346388)

[2. A monitor jelentés készítésének folyamata, az intézmény helyzetképe, főbb események bemutatása 4](#_Toc100346389)

[3. MEGTETT INTÉZKEDÉSEK ESG 2015 SZERINTI BEMUTATÁSA 4](#_Toc100346390)

[ESG 1.1 Minőségbiztosítási politika 4](#_Toc100346391)

[ESG 1.2 és 1.9 A képzési programok kialakítása, jóváhagyása, folyamatos figyelemmel kísérése és rendszeres értékelése 5](#_Toc100346392)

[ESG 1.3 Hallgatóközpontú tanulás, tanítás és értékelés 5](#_Toc100346393)

[Mutassa be MAB akkreditációs jelentése óta eltelt időszakban ehhez a sztenderdhez kapcsolód intézményi tevékenységet, konkrét példákkal, dokumentum hivatkozásokkal. 6](#_Toc100346394)

[ESG 1.4 A hallgatók felvétele, előrehaladása, tanulmányaik elismerése és a képesítés odaítélése 6](#_Toc100346395)

[ESG 1.5 Oktatók 7](#_Toc100346396)

[ESG 1.6 Tanulástámogatás és hallgatói szolgáltatások 7](#_Toc100346397)

[ESG 1.7 Információkezelés 7](#_Toc100346398)

[ESG 1.8 Nyilvános információk 8](#_Toc100346399)

[ESG 1.10 Rendszeres külső minőségbiztosítás (amennyiben releváns) 8](#_Toc100346400)

[4. Az intézmény/képzési terület szakmai tudományos tevékenysége 8](#_Toc100346401)

# BEVEZETŐ

**MONITOR ELJÁRÁS CÉLJA**

MONITOR - BESZÁMOLÓ / LÁTOGATÁS

JELENTÉS

AKKREDITÁCIÓS LÁTOGATÁS

A monitor eljárás célja annak követése, hogy az intézmény az akkreditációs látogatás óta eltelt időszakban a MAB jelentésben megfogalmazott fejlesztési megállapításokra, javaslatokra hogyan reagált, milyen konkrét intézkedéseket hajtott végre.

A monitor egy eljárás, amely segíti az Intézményt abban, hogy maga is egy 2-2,5 éves periódusra visszatekintve végig vegye a minőségbiztosítási rendszerének tevékenységeit, jógyakorlatait, fejlesztendő területeit, azokat az ESG 2015 sztenderdjei szerint megfeleltesse.

**INTÉZMÉNYI TEVÉKENYSÉG FORMÁJA – TARTALMA (példálózó felsorolás)**

|  |  |  |
| --- | --- | --- |
| minőségbiztosítási feladatrendszer | képzési programok /mintanterv módosítása | pedagógiaimódszerek |
| hallgatói szolgáltatások | hallgatók tanulási eredmény elérésben való támogatása | oktatókteljesítmény-értékelése,képzése |
| honlap, információközlés | tanulmányi igazgatás | kutatás,tudományos tevékenység |

**ESG 2015 SZTENDERDEK SZERINT VALÓ MEGFELELTÉS**

|  |  |  |
| --- | --- | --- |
| új szabályzat elfogadása | korábbi szabályzat módosítása | folyamat leírás |
| új folyamatok bevezetése | korábbi folyamatok módosítása | mérések |
| mérések elemzése | munkacsoportok, bizottság felállítása | kérdőívek szerkesztése |

A

**Az 5. pontban található összefoglaló táblázat kitöltése kötelező. A táblázatban megjelölt tevékenységek, akciók szöveges, tényekre rámutató megismertetése szükséges az egyes ESG sztenderdek vonatkozásában.**

**ÉRTÉKELÉS**

A monitor eljárásban a MAB látogató bizottsága látogatással egybekötött eljárásban vagy anélkül értékeli az intézmény monitorjelentését (attól függően, hogyan rendelkezett az akkreditációs határozat). A látogató bizottság nem az akkreditációs időszakban működő teljes bizottságként jár el, és – intézményi egyeztetést követően – új tag is felkérhető. A monitor eljárásban a látogatás lehet online, vagy fizikai jelenléttel járó személyes látogatás is. Az intézményakkreditációs eljáráshoz hasonlóan a monitor eljárásban is a látogatás panelbeszélgetések formájában zajlik, melynek rendjét és a résztvevők körét a MAB határozza meg. A monitorlátogatás során az intézmény szűkebb körét érinti a látogatás, célzottabb interjúkra kerül sor.

Az értékelés folyamatát segíti, megkönnyíti, ha konkrét – nem általánosan, elvontan megfogalmazott – intézkedéseket mutatnak be az intézmények, dokumentumokkal alátámasztva. Amennyiben a MAB akkreditációs jelentése óta eltelt időszakban még nem reagált az intézmény egy javaslatra, akkor a monitor önértékelő jelentésben térjen ki arra is az intézmény, hogy mi ennek az oka.

**BENYÚJTÁSI INFORMÁCIÓK**

Az önértékelő monitorjelentést, az intézményakkreditációs jelentésben megfogalmazott határidőn belül, két példányban papír alapon (postai úton) kell benyújtani a MAB Titkárság címére, valamint a MAB Titkársági Információs Rendszerébe (TIR) is fel kell tölteni doc/docx és pdf (kereshető) formátumban is. A nagy terjedelmű elemzéseket, táblázatokat az intézmény által a látogató bizottsági tagok és a MAB szakreferens számára egyedi jelszóval ellátott intézményi felületre kell feltölteni.

A monitoridőszakban az intézmény weboldalára a MAB hiteles tájékoztatási felületként tekint. Az ott szereplő adatokat és információkat a látogató bizottság tényként értékeli. A MAB az akkreditációs eljárás során adatot kérhet az Oktatási Hivataltól a Felsőoktatási Információs Rendszerből.

Amennyiben az Intézmény az önértékelő monitorjelentést határidőre nem tudja megküldeni, egy alkalommal a határidő lejártát megelőző, egy hónappal korábban beérkezett határidő-hosszabbítási kérelem alapján meghosszabbítható. Ha az Intézmény a meghosszabbított határidő lejártáig nem nyújtja be a monitorjelentést, úgy az akkreditációs hatály a monitorjelentés benyújtásának naptári évének végével lejárttá válik.

**FORMAI KÖVETELMÉNYEK**

Az önértékelési jelentés 12-es betűméret, Times New Roman betűtípus használatával, szimpla sorközzel és 6 pt térközzel, normál margó méret beállítással maximum 25 oldal, amelyből a 2. rész maximális oldalterjedelme 3 oldal lehet. A papír alapú dokumentumot kétoldalas nyomtatásban, összefűzve kell benyújtani. A formai követelményeknek nem megfelelő dokumentum az Intézmény részére átdolgozásra visszaküldésre kerül. A felmerülő kérdéseket a MAB Titkárság részéről kijelölt intézményi referenshez elektronikus levélben közvetlenül, vagy a titkarsag@mab.hu címen közvetve lehet intézni.

# A monitorjelentés készítésének folyamata, az intézmény helyzetképe, főbb események bemutatása

1. Mutassa be a monitorjelentés készítésének folyamatát.
2. Mutassa be az intézmény helyzetképét, főbb eseményeket a MAB akkreditációs jelentése és a monitor jelentés benyújtása közötti időszakra vonatkozóan.

# **MEGTETT INTÉZKEDÉSEK ESG 2015 SZERINTI BEMUTATÁSA**

# ESG 1.1 Minőségbiztosítási politika

**Standard:**

**Az intézmények rendelkezzenek publikus és a stratégiai menedzsment részét képező minőségbiztosítási politikával. Ezt a belső érintettek [azaz a hallgatók, az oktatók és a nem oktató személyzet] dolgozzák ki és valósítsák meg, megfelelő struktúrák és folyamatok révén, a külső érintettek [felhasználók, munkaadók, partnerek] bevonásával.**

***Irányelvek:***

*A minőségpolitika és annak eljárásai a fő pillére az intézmény koherens minőségbiztosítási rendszerének, amely folyamatos minőségfejlesztési ciklusként hozzájárul az intézmény elszámolási kötelezettségének teljesítéséhez.*

*Elősegíti a minőségkultúra kialakulását, amelyben az intézmény minden szereplője felelősséget vállal a minőségért és az intézmény minden szintjén részt vesz a minőség biztosításában. Ennek támogatása érdekében a minőségpolitika formális státusú és nyilvánosan hozzáférhető.*

*A minőségpolitika akkor a leghatásosabb, ha tükrözi a kutatás, illetve a tanulás és tanítás között meglévő viszonyt, továbbá figyelembe veszi az intézmény működésének nemzeti kontextusát, az intézményi kontextust és stratégiát. Ez a politika támogatja:*

* *a minőségbiztosítási rendszer szervezését;*
* *a tanszékek, intézetek/iskolák, karok és más szervezeti egységek, valamint az intézmény vezetésének, oktatóinak és nem oktató alkalmazottainak, továbbá hallgatóinak felelősségvállalását a minőségbiztosításban;*
* *az akadémiai integritást és szabadságot, miközben fellép a csalás ellen;*
* *a kiállást az oktatókat, a nem oktató alkalmazottakat és a hallgatókat érintő minden fajta intolerancia és diszkrimináció ellen;*
* *a külső érintettek bevonását a minőségbiztosításba.*

*A különféle belső minőségbiztosítási eljárások lefordítják a politikát a gyakorlatba, és elősegítik az intézmény minden szereplőjének részvételét. A minőségpolitika megvalósítása, figyelemmel kísérése és felülvizsgálata az intézmény hatásköre.*

*A minőségbiztosítási politika az intézmény tevékenységének minden olyan elemét is lefedi, amelyet kiszervezett megbízott vagy más közreműködő végez.*

Mutassa be a MAB akkreditációs jelentése óta eltelt időszakban ehhez a sztenderdhez kapcsolódó intézményi tevékenységet, konkrét példákkal, dokumentum hivatkozásokkal.

# ESG 1.2 és 1.9 A képzési programok kialakítása, jóváhagyása, folyamatos figyelemmel kísérése és rendszeres értékelése

**Standard:**

**Az intézmények rendelkezzenek folyamatokkal képzési programjaik kialakítására és jóváhagyására. A képzési programokat úgy kell kialakítani, hogy elérjék kitűzött céljaikat, beleértve az elvárt tanulási eredményeket. A program révén megszerezhető képesítés legyen világosan meghatározott és közölt, utalással a nemzeti képesítési keretrendszer megfelelő szintjére, s ennek révén az Európai Felsőoktatási Térség képesítési keretrendszerére.**

**Az intézmények folyamatosan kísérjék figyelemmel és rendszeres időközönként tekintsék át képzési programjaikat, biztosítandó, hogy azok elérjék kitűzött céljaikat, illetve megfeleljenek a hallgatók és a társadalom igényeinek. Ezen értékelések eredményezzék a programok folyamatos javulását. Az ennek folytán tervezett vagy megtett intézkedéseket minden érdekelt felé közölni kell.**

***Irányelvek:***

*A képzési programok állnak a felsőoktatási intézmény képzési feladatának középpontjában. A hallgatóknak akadémiai tudást és képességeket kínálnak, beleértve a más területekre átvihetőket is, amelyek befolyásolhatják személyes fejlődésüket, illetve amelyeket jövőbeni pályájuk során alkalmazni tudnak.*

*A képzési programok(at):*

* *az intézmény stratégiájával összhangban álló, átfogó képzési célokkal alakítják ki, és egyértelműen rögzítik az elvárt tanulási eredményeket;*
* *a hallgatók és más érintettek bevonásával alakítják ki;*
* *külső szakértelem és referenciapontok segítik;*
* *tükrözik a felsőoktatás Európa Tanács által megfogalmazott négy célját:*

*A felsőoktatás*

* + *felkészíti a hallgatókat az aktív állampolgári részvételre, jövőbeli pályájukra;*
	+ *támogatja egyéni fejlődésüket;*
	+ *széles alapú és modern tudásbázissal vértezi fel őket;*
	+ *ösztönzi a kutatást és az innovációt;*
* *úgy alakítják ki, hogy a hallgató zökkenőmentes előrehaladását biztosítsák;*
* *meghatározzák a várható hallgatói terhelést, például ECTS-kreditekben;*
* *ahol ez releváns, tartalmaznak jól illeszkedő gyakorlati lehetőségeket;*
* *az intézmény formális eljárásban hagyja jóvá.*

*A képzési programok rendszeres figyelemmel kísérése, felülvizsgálata és módosítása azt célozza, hogy a program megfelelő maradjon, s hogy a hallgatók számára támogató és hatásos tanulási környezetet teremtsen.*

*Mindebbe beletartozik a következők értékelése:*

* *a program tartalma az adott tudományágra vonatkozó legújabb kutatások fényében, biztosítva a program naprakészségét a társadalmi igények változása, a hallgatók munkaterhelése, előrehaladása és végzése; a hallgatókat értékelő eljárások hatékonysága; a hallgatók elvárásai, igényei és elégedettsége a programmal kapcsolatban;*
* *a tanulási környezet és a támogató szolgáltatások, valamint ezek megfelelése a program céljait tekintve.*

*A programokat rendszeresen felülvizsgálják és módosítják, a hallgatók és más érintettek bevonásával. Az összegyűjtött információkat elemzik, majd a programot módosítják, hogy naprakész legyen. A módosított programleírásokat nyilvánosságra hozzák.*

Mutassa be a MAB akkreditációs jelentése óta eltelt időszakban ehhez a sztenderdhez kapcsolódó intézményi tevékenységet, konkrét példákkal, dokumentum hivatkozásokkal.

# ESG 1.3 Hallgatóközpontú tanulás, tanítás és értékelés

**Standard:**

**Az intézmények biztosítsák képzési programjaik olyan megvalósítását, amely aktív szerepre ösztönzi a hallgatókat a tanulási folyamat létrehozásában. A hallgatók értékelése tükrözze ezt a megközelítést.**

***Irányelvek:***

*A hallgatóközpontú tanulás és tanítás fontos a hallgató tanulási folyamat iránt érzett motivációja, önreflexiója és elkötelezettsége szempontjából. Ezért körültekintően kell a képzési programokat megtervezni és kivitelezni, eredményüket értékelni.*

*A hallgatóközpontú tanulás és tanítás megvalósítása:*

* *figyelembe veszi a hallgatók és szükségleteik sokféleségét, rugalmas tanulási útvonalakat tesz lehetővé számukra;*
* *különféle tanítási módokat vesz figyelembe és alkalmaz, ahol az helyénvaló;*
* *rugalmasan használ többféle pedagógiai módszert;*
* *rendszeresen értékeli és pontosítja a képzési módokat és a pedagógiai módszereket;*
* *autonóm tanulói öntudatra bátorít, miközben gondoskodik a megfelelő oktatói irányításról és támogatásról;*
* *elősegíti a kölcsönös tiszteletet a tanuló-oktató kapcsolatban;*
* *megfelelő eljárásokkal rendelkezik a hallgatók panaszainak kezelésére.*

*Figyelembe véve a tanulmányi értékelés jelentőségét a hallgató előrehaladása és majdani karrierje szempontjából, az értékelésre vonatkozó minőségbiztosítási folyamatok a következőkre terjednek ki:*

* *az értékelők ismerik a létező teszt- és vizsgamódszereket, továbbá támogatást kapnak képességeik fejlesztéséhez e téren;*
* *az értékelés kritériumait és módszereit, valamint az osztályozás kritériumait előre nyilvánosságra hozzák;*
* *az értékelés lehetővé teszi, hogy a hallgató megmutassa, milyen mértékben sajátította el a kitűzött tanulmányi eredményeket. A hallgatók visszajelzést kapnak, amely szükség esetén a tanulási folyamatra vonatkozó tanácsokat is tartalmaz;*
* *ahol az lehetséges, az értékelést egynél több vizsgáztató végzi;*
* *az értékelés szabályai kitérnek a lehetséges enyhítő körülményekre is;*
* *az értékelést következetesen és igazságosan alkalmazzák minden hallgató esetében, és a rögzített eljárásnak megfelelően végzik;*
* *létezik formális fellebbezési lehetőség a hallgató számára.*

Mutassa be a MAB akkreditációs jelentése óta eltelt időszakban ehhez a sztenderdhez kapcsolódó intézményi tevékenységet, konkrét példákkal, dokumentum hivatkozásokkal.

# ESG 1.4 A hallgatók felvétele, előrehaladása, tanulmányaik elismerése és a képesítés odaítélése

**Standard:**

**Az intézmények következetesen alkalmazzák a teljes hallgatói életciklust lefedő, előzetesen meghatározott és közzétett szabályzataikat, például a hallgatók felvétele, előrehaladása, tanulmányaik elismerése és a képesítés odaítélése tekintetében.**

***Irányelvek:***

*A hallgató, a képzési program, az intézmény és a rendszer szempontjából egyaránt elsőrendűen fontos, hogy a hallgatók megkapják a megfelelő feltételeket és támogatást felsőoktatási előrehaladásukhoz. Alapvető, hogy legyenek a célnak megfelelő felvételi, elismerési és végzési eljárások, legfőképpen, amikor a hallgató a mobilitás jegyében vált felsőoktatási intézmények, illetve rendszerek között.*

*Fontos, hogy a hozzáférés rendjét, a felvételi eljárásokat, kritériumokat következetesen és átlátható módon alkalmazzák, továbbá, hogy eligazító tájékoztatást nyújtsanak az intézményről és a képzési programról.*

*Az intézmény rendelkezzen olyan eljárásokkal és eszközökkel, amelyek segítségével képes a hallgatók előrehaladásáról információt gyűjteni, azt folyamatosan követni, és reagálni rá.*

*A hallgató előrehaladása és mobilitásának elősegítése szempontjából nélkülözhetetlen a felsőoktatási képesítések, a tanulmányi idő és a korábbi tanulmányok – beleértve a nem formális és informális tanulást is – igazságos elismerése. Az elismerési eljárás akkor megfelelő, ha az intézmény*

* *elismerési gyakorlata összhangban van a Lisszaboni elismerési egyezménnyel,*
* *együttműködik más intézményekkel, minőségbiztosítási szervezetekkel és a nemzeti ENIC/NARIC központtal annak érdekében, hogy az elismerés országosan egységes legyen.*

*A végzés a tanulmányok csúcspontja. A hallgatóknak meg kell kapniuk a megfelelő dokumentumokat, amelyek leírják, milyen képesítést szereztek, beleértve az elért tanulási eredményeket, valamint a folytatott és sikeresen elvégzett tanulmányok kontextusát, szintjét, tartalmát és státusát.*

Mutassa be a MAB akkreditációs jelentése óta eltelt időszakban ehhez a sztenderdhez kapcsolódó in-tézményi tevékenységet, konkrét példákkal, dokumentum hivatkozásokkal.

# ESG 1.5 Oktatók

**Standard:**

**Az intézmények biztosítsák, hogy oktatóik megfelelő kompetenciával rendelkezzenek. Alkalmazzanak méltányos és átlátható eljárásokat oktatóik toborzására és továbbképzésére.**

***Irányelvek:***

*Az oktató lényegi szerepet játszik abban, hogy a hallgató sikeresnek érezze a felsőoktatásban töltött idejét, meg tudja szerezni a tudást, a képességeket és további más kompetenciákat. A hallgatók sokfélesége és a tanulási eredmények erősödő szerepe megköveteli a hallgatóközpontú tanulást és tanítást, így az oktató szerepe is változik (lásd 1.3 standard).*

*A felsőoktatási intézmények elsődleges felelősséget viselnek oktatóik minőségéért és a hatékony oktatói munkát támogató körülmények biztosításáért. Ez a környezet:*

* *világos, átlátható és tisztességes folyamatokat hoz létre, működtet az oktatók felvétele és az oktatás jelentőségét elismerő munkafeltételek biztosítására;*
* *lehetőséget ad az oktatók szakmai fejlődésére és támogatja azt;*
* *támogatja a tudományos munkát a kutatás és az oktatás közötti kapcsolat erősítése érdekében;*
* *támogatja az innovációt a tanítási módszerekben és a modern technológiák alkalmazását.*

Mutassa be a MAB akkreditációs jelentése óta eltelt időszakban ehhez a sztenderdhez kapcsolódó in-tézményi tevékenységet, konkrét példákkal, dokumentum hivatkozásokkal.

# ESG 1.6 Tanulástámogatás és hallgatói szolgáltatások

**Standard:**

**Az intézmények megfelelő finanszírozási forrásokkal rendelkezzenek a tanulási és tanítási tevékenységekhez, valamint biztosítsanak adekvát és könnyen hozzáférhető tanulástámogató feltételeket és hallgatói szolgáltatásokat.**

***Irányelvek:***

*Az intézmények sokféle háttértámogatást kínálnak a tanuláshoz annak érdekében, hogy a hallgató tanulmányi idejét sikeresnek érezze. Ezek részben infrastrukturális jellegűek, a könyvtártól a tanulási létesítményeken át az informatikai rendszerekig, részben pedig humán jellegűek, a tutoroktól a tanácsadókon át az egyéb támogató szakemberekig. Az országon belüli és a nemzetközi mobilitás elősegítése szempontjából különösen fontosak a támogató szolgáltatások.*

*A sokszínű hallgatóság (mint felnőtt, részidős, munka mellett tanuló, külföldi vagy megváltozott képességű hallgatók) igényei, a hallgatóközpontú tanulás, illetve a tanulás és tanítás rugalmas módjainak előtérbe kerülése egyaránt figyelembe veendők a tanulási háttértámogatások és a hallgatói tanácsadás telepítése, tervezése, működtetése során.*

*A támogató tevékenységeket és annak létesítményeit az intézmény viszonyainak függvényében különféle módon lehet megszervezni. A belső minőségbiztosítás garantálja, hogy minden támogatás a céljának megfelelő, hozzáférhető legyen, és hogy a hallgatók megkapják a kellő tájékoztatást a számukra rendelkezésre álló szolgáltatásokról.*

*A szolgáltatások nyújtása szempontjából alapvető szerepet játszik a támogató és adminisztratív személyzet, ezért megfelelő képesítéssel kell rendelkezniük, továbbá lehetőséget kell kapniuk képességeik fejlesztésére.*

Mutassa be a MAB akkreditációs jelentése óta eltelt időszakban ehhez a sztenderdhez kapcsolódó in-tézményi tevékenységet, konkrét példákkal, dokumentum hivatkozásokkal.

#  ESG 1.7 Információkezelés

**Standard:**

**Az intézmények gyűjtsenek, elemezzenek és használjanak releváns információkat képzési programjaik és egyéb tevékenységeik irányítására.**

***Irányelvek:***

*A kellő tájékozottságon alapuló döntéshozatalhoz és ahhoz, hogy tudni lehessen, mi működik, és mire kell odafigyelni, megbízható adatoknak kell rendelkezésre állniuk. A programokkal és más tevékenységgel kapcsolatos hatékony információgyűjtési és - elemzési folyamatok a belső minőségbiztosítási rendszer részei.*

*Az összegyűjtött információ valamelyest függ az intézmény jellegétől és küldetésétől.*

*Az alábbi információk számottevőek:*

* *alapvető teljesítménymutatók;*
* *a hallgatók összetétele;*
* *a hallgatók előrehaladása, eredményességi és lemorzsolódási rátáik;*
* *a hallgatók képzési programjaikkal kapcsolatos elégedettsége;*
* *a rendelkezésre álló tanulási háttértámogatás és a hallgatói tanácsadás;*
* *a végzettek karrierútja/életpályája.*

*Különféle módszereket lehet használni az adatok gyűjtésére. Fontos, hogy a hallgatókat, az oktatókat és a nem oktató személyzetet bevonják az adatok szolgáltatásába és elemzésébe, valamint a követő intézkedések tervezésébe.*

Mutassa be a MAB akkreditációs jelentése óta eltelt időszakban ehhez a sztenderdhez kapcsolódó in-tézményi tevékenységet, konkrét példákkal, dokumentum hivatkozásokkal.

# ESG 1.8 Nyilvános információk

**Standard:**

**Az intézmények tegyenek közzé világos, pontos, objektív, naprakész és könnyen hozzáférhető információkat tevékenységükről, benne képzési programjaikról.**

***Irányelvek:***

*A leendő és a jelenlegi hallgatók, továbbá a végzettek, a többi érintett, valamint a nyilvánosság számára is hasznos az információ az intézmény tevékenységéről.*

*Ennek érdekében az intézmények információt nyújtanak tevékenységükről, képzési programjaikról, azok felvételi követelményeiről, elvárt tanulási eredményeiről, a megszerezhető képesítésekről, a tanítási, tanulási és értékelési eljárásokról, a sikerességi arányokról, valamint a hallgatóknak kínált tanulási lehetőségekről és a végzettek elhelyezkedéséről.*

Mutassa be a MAB akkreditációs jelentése óta eltelt időszakban ehhez a sztenderdhez kapcsolódó in-tézményi tevékenységet, konkrét példákkal, dokumentum hivatkozásokkal.

# ESG 1.10 Rendszeres külső minőségbiztosítás (amennyiben releváns)

Milyen más külső minőségbiztosítási eljárásokat alkalmaznak az intézményben, és milyen szervezeti szintre, programra? Írja le röviden az eljárást, gyakoriságát, eredményét, és az annak nyomán tett intézkedéseket.

Mutassa be a MAB akkreditációs jelentése óta eltelt időszakban ehhez a sztenderdhez kapcsolódó in-tézményi tevékenységet, konkrét példákkal, dokumentum hivatkozásokkal.

# Az intézmény/képzési terület szakmai tudományos tevékenysége

Mutassa be a MAB akkreditációs jelentése óta eltelt időszakban ehhez a sztenderdhez kapcsolódó in-tézményi tevékenységet, konkrét példákkal, dokumentum hivatkozásokkal.

# ÖSSZEFOGLALÓ TÁBLÁZAT

|  |  |  |  |
| --- | --- | --- | --- |
| **LB jelentésben megfogalmazott javaslat ESG pontok szerint** | **Teljesülés (teljesült, nem teljesült, részlegesen teljesült)**  | **Az intézkedés rövid, tényszerű ismertetése (max. 4 mondat)** | **Alátámasztó dokumentumok, linkek** |
|  |  |  |  |
|  |  |  |  |
|  |  |  |  |